འོན་ཏེ།ཕྲན་གྱིས་ཁྱེད་ཅག་གི་མདུན་སར་བཏེགས་པའི་དེབ་ཆུང་འདི་ལ་༼ལོག་རྟོག་ཕྱིར་ཟློག་༽ཅེས་པའི་མིང་འདི་བཀོལ་ཚེ།རྣ་ལ་ཅུང་ཙམ་གཟན་ཞིང་།ཡིད་ལ་གནོད་མཁན་འགའ་རེ་ཡོད་སྲིད་ཀི་རེད།མ་ཟད་༼ལོག་རྟོགས་སྙིང་སྟོབས་༽ཀྱི་བརྒྱ་ཆའི་ལྔ་བཅུ་ཡན་ཆོད་ལ་ལན་ཕོག་ཨེ་འདུག་ཟེར་བའི་དྲི་ཚིག་བགོད་བྲོ་བ་འགའ་རེ་འཕངས་ནས་མིག་ཟུང་ཀེམ་ཀེམ་དུ་གཡོ་བཞིན།རྣ་བ་བླགས་ནས་ཉན་མཁན་དང་།རིག་པ་བསྒྲིམས་ཏེ་ཀློག་མཁན་ཆ་རེ་རྡོག་རེ་ཡོད་ཆོག་ཆོག་རེད།ཡིན་ཡང་།མི་སོ་སོའི་ཤེས་རབ་ཀྱི་ནུས་རྩལ་དང་ཤེས་རིག་གི་ཆུ་ཚད།རིན་ཐང་གི་ལྟ་བ།དཔྱོད་ཤེས་ཀྱི་བློ་མིག་སོགས་ནི་ཚད་མི་མཐུན་ཞིང་།ཚུལ་མི་གཅིག་པར་མ་ཟད།འདི་འགྲིག་དང་གན་མི་འགྲིག་ཟེར་ཚད་མཐའ་དག་རང་ཉིད་དགའ་ཞིང་མོས་པའི་ཤེས་རིག་གང་ཞིག་གི་ཟུར་འགའ་རེ་དང་།ངོས་གཞན་རེ་ལ་བཅར་ནས་མོལ་གྱིན་ཡོད་པ་ཤ་སྟག་ཡིན་པས།